2. Awal ɣef tesnukyist : Ḥekkun-d ɣef yiwen n umattar, d aderɣal, deg usaka n Brooklyn, deg New York. Yiwen n wass yesteqsa-t yiwen umsebrid yenna-as : « acḥal i tettefɣeḍ i wass, acḥal i k-id-ttaken yimsebriden ? » Yenna-as umeɣbun d akken qlil n wass id-ttḥelliɣ sin n yidularen. Dɣa yeddem-d umsebrid talwiḥt-nni yettɛelliq umattar-nni ɣer yedmaren-is, tin ɣef yura belli d aderɣal ; yeddem-itt-id, iqelleb-itt ɣef wudem niḍen, yura fell-as kra n wawalen. Yerra-as-tt-id uderɣal, yenna-as : ax talwiḥt-inek, uriɣ fell-as kra n wawalen ak-d-yawin ugar n yidrimen. Ad zziɣ ayyur id-iteddun, tiniḍ-iyi-d acḥal i tjennuḍ i wass. Ass-mi yezzi wayyur : amek ara k-idsnemmraɣ a mass ? i-as-yenna uderɣal. Akka imir-a ttḥelliɣ ɛecṛa tikwal ttawḍaɣ alama d xemseṭṭac idularen i wass. D yen ur iqebbel laɛqel. Anta tafyirt i turiḍ ɣef telwiḥt-iw, iyi-dittawin anecta n yedrimen ? –D ayen i sehlen, i-as-yenna urgaz-nni turiḍ d adeɣal seg asmi id luleɣ, nek uriɣ deg umkan-is : ḥedru-d tafsut ur tt-ẓeṛṛeɣ ara.